[{"text_idx": "#000003", "text": "Ivo Felt: filmilinnak annab Eesti filmitegijale fantaasiavo\u0303imaluse, mis seni on puudunud"}, {"text_idx": "#000004", "text": "Riigikogus vo\u0303ttis hiljuti vastu seadusemuudatuse, mis lubab kultuurkapitalil rahastada korraga ka mitut projekti, mis ta\u0308hendab, et edasi saab liikuda ka Paljassaare filmilinnaku projektiga. Produtsent Ivo Felt u\u0308tles, et kui varem on Eesti filmitegija pidanud tegutsema va\u0308ga piiratud vo\u0303imalustes, siis linnak annab fantaasiavo\u0303imaluse, mis seni Eesti filmitegijal on puudunud."}, {"text_idx": "#000009", "text": "Filmiprodutsent Ivo Felt ma\u0308rkis, et esimene siht on teha stuudio, et seal saaks hakata tegema omaenda Eesti filme. Ta lisas, et kui siin peaks tehtama \"Tenet 2\" vo\u0303i midagi sellist, siis on tegu enneko\u0303ike teenindamisega. Aga ta kinnitas, et filmilinnakut ei tee nad kindlasti selleks, et saaks hakata teenindama va\u0308lisfilme."}, {"text_idx": "#000010", "text": "\"Sellel on konkreetne suund. Meil ei ole Eesti vabariigi jooksul olnud filmipaviljoni meie enda filmide jaoks. Me oleme filminud teab mis kuurides ja mis kohtades. vo\u0303i kaugel Euroopas, la\u0308inud teistesse riikidesse va\u0308lja, et selliseid vo\u0303tteid teha.\""}, {"text_idx": "#000011", "text": "Seoses filmilinnakuga on u\u0308leval mure, et siia tulevad selle rajamise ja\u0308rel filmitegijad va\u0308lismaalt, kes saavad kohalikule personalile paremini maksta ja Eesti filmitegijad ei suuda nendega rahaliselt konkureerida, misto\u0303ttu vo\u0303ib kohalik filmitoodang kannatada."}, {"text_idx": "#000012", "text": "Noormets so\u0303nas, et see on koht, mille peale mo\u0303elda, et ehk tuleks Eestis filmitegijatele rohkem maksta."}, {"text_idx": "#000014", "text": "Felt selgitas, et filmitegemine no\u0303uab teatud tingimusi. \"Me oleme alati nurga taga ka\u0308inud otsimas vo\u0303imalusi, et midagi teha. See on hu\u0308gieeni ku\u0308simus.\" Enamus filmivo\u0303tteid tehakse Eestis suvel, nu\u0308u\u0308d saaks teha neid aastaringselt, lisas Noormets."}, {"text_idx": "#000015", "text": "Felt ma\u0308rkis, et see annab vabaduse mo\u0303elda, fantaseerida. \"Kui me la\u0308heme olemasolevatesse ruumidesse, siis seal oleme kinni olukorras, mis seal parasjagu on. See annab fantaasiavo\u0303imaluse, mis Eesti filmitegijal on puudunud,\" tunnistas ta."}, {"text_idx": "#000016", "text": "Merit Maarits, intervjueeris Marko Reikop"}, {"text_idx": "#000017", "text": "Birgit Vilgats: kas noor filmitalent on ikkagi habe, mis peaks kasvama ise?"}, {"text_idx": "#000023", "text": "Otseu\u0308lekanne tulemas: avalik debatt Eesti akadeemilise muusikahariduse va\u0308ljakutsetest"}, {"text_idx": "#000042", "text": "Arvustus. \"Tume paradiis\": pidu peo pa\u0308rast"}]